CELEX: 62018CN0787
Language: el
Date: 2018-12-17 00:00:00
Title: Υπόθεση C-787/18: Αίτηση προδικαστικής αποφάσεως την οποία υπέβαλε το Högsta förvaltningsdomstolen (Σουηδία) στις 17 Δεκεμβρίου 2018 — Skatteverket κατά Sögård Fastigheter AB

25.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/9
            
         
      Αίτηση προδικαστικής αποφάσεως την οποία υπέβαλε το Högsta förvaltningsdomstolen (Σουηδία) στις 17 Δεκεμβρίου 2018 — Skatteverket κατά Sögård Fastigheter AB
      (Υπόθεση C-787/18)
      (2019/C 72/12)
      Γλώσσα διαδικασίας: η σουηδική
      
         Αιτούν δικαστήριο
      
      Högsta förvaltningsdomstolen
      
         Διάδικοι στην υπόθεση της κύριας δίκης
      
      
         Αναιρεσείουσα: Skatteverket
      
         Αναιρεσίβλητη: Sögård Fastigheter AB
      
         Προδικαστικά ερωτήματα
      
      
                  1)
               
               
                  Σε περίπτωση που ο πωλητής ακινήτου, βάσει των κανόνων που θεσπίσθηκαν από το κράτος μέλος σύμφωνα με το άρθρο 188, παράγραφος 2, της οδηγίας ΦΠΑ (1), δεν έχει διακανονίσει έκπτωση του φόρου εισροών, επειδή ο αγοραστής προτίθεται να χρησιμοποιήσει το ακίνητο αποκλειστικά για τις ανάγκες πράξεων που συνεπάγονται δικαίωμα εκπτώσεως, και εφόσον η περίοδος διακανονισμού δεν έχει ακόμα λήξει, πρέπει να θεωρηθεί ότι δεν μπορεί να απαιτηθεί από τον αγοραστή να διακανονίσει την έκπτωση σε μεταγενέστερο χρονικό σημείο, κατά το οποίο ο αγοραστής μεταβιβάζει το ακίνητο περαιτέρω σε άτομο που δεν προτίθεται να το χρησιμοποιήσει για τις ανάγκες τέτοιων πράξεων;
               
            
                  2)
               
               
                  Ασκεί επιρροή όσον αφορά την απάντηση του πρώτου ερωτήματος το αν η εκεί μνημονευόμενη πρώτη μεταβίβαση συνιστά μεταβίβαση περιουσιακών στοιχείων κατά τα οριζόμενα στο άρθρο 19 της οδηγίας ΦΠΑ;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE 2006, L 347, σ. 1).